recursal/SuperWikiNEXT-32B huggingface dataset:
**আমাদের ছোট রাসেল সোনা** শেখ মুজিবুর রহমানের ছোট ছেলে শেখ রাসেলের জীবন কাহিনীর ওপর লেখা বই। ২০১৯ সালে বইটি প্রকাশিত হয়। এটি লিখেছেন বাংলাদেশের প্রধানমন্ত্রী শেখ হাসিনা।

পটভূমি
------

শেখ হাসিনা ছোটদের উপযোগী করে গল্প আকারে বইটি লিখেছেন। সহজ-সরল ভাষায় লেখায় শিশুদের মধ্যে গ্রন্থটি সাড়া জাগিয়েছে। বইতে শেখ রাসেলের শিশুকাল থেকে শুরু করে পুরো জীবনের একাধিক ঘটনাপ্রবাহ, মা-বাবা, ভাই-বোনদের সাথে তার সময় কাটানো, লেখাপড়া করা জীবন ও সর্বশেষ নিজ বাসস্থানে খুন হওয়ার বিষয়গুলো আলোকপাত হয়েছে।  বইটির ২১ নং পৃষ্ঠায় কারাগারে বঙ্গবন্ধুর সঙ্গে সাক্ষাৎ করতে যাওয়ার গল্প প্রকাশ হয়েছে। সেখানে লেখক বলেন 

> আব্বার সঙ্গে প্রতি ১৫ দিন পর আমরা দেখা করতে যেতাম। রাসেলকে নিয়ে গেলে ও আর আসতে চাইত না। খুবই কান্নাকাটি করত। ওকে বোঝানো হয়েছিল যে, আব্বার বাসা জেলখানা আর আমরা আব্বার বাসায় বেড়াতে এসেছি। আমরা বাসায় ফেরত যাব। বেশ কষ্ট করেই ওকে বাসায় ফিরিয়ে আনা হতো। আর আব্বার মনের অবস্থা কী হতো, তা আমরা বুঝতে পারতাম। বাসায় আব্বার জন্য কান্নাকাটি করলে মা ওকে বোঝাতেন এবং মাকে আব্বা বলে ডাকতে শেখাতেন। মাকেই আব্বা বলে ডাকতো।
> 
> 

  

বাংলাদেশ শিশু একাডেমি থেকে বইটি সম্প্রতি প্রকাশিত হয়েছে। প্রধানমন্ত্রী শেখ হাসিনার কনিষ্ঠভ্রাতা শেখ রাসেল ১৯৭৫ সালের ১৫ আগস্ট জাতির পিতা বঙ্গবন্ধুসহ পরিবারের অন্যান্য সসদ্যদের সঙ্গে ঘাতক খুনীদের হাতে নিহত হন।বইটি বিশ্বের সকল শিশুদের উৎসর্গ করে গ্রন্থকার শেখ হাসিনা লিখেছেন ‘বিশ্বের সকল শিশুদের প্রতি ভালোবাসা।’বইটি প্রকাশক শিশু একাডেমির পরিচালক আনজীর লিটন। শোভন প্রচ্ছদটি এঁকেছেন শিল্পী মাসুক হেলাল। ৫৬ পৃষ্ঠার বইটি অফসেট কাগজে ছাপা হয়েছে। প্রথম পাতায় পিতা জাতিরজনক বঙ্গবন্ধুর সঙ্গে রাসেলের একটি ছবি দিয়ে বইয়ের শুরুটা হয়েছে। পুরো বইতে মা, বাবা, বোন ও ভাইসহ পরিবারের সদস্যদের সাথে ২৪টি ছবি প্রকাশিত হয়েছে। বইটির মূল্য হচ্ছে ১৫০ টাকা।

আরও দেখুন
---------

* কারাগারের রোজনামচা

তথ্যসূত্র
---------

1. ↑  "'আমাদের ছোট রাসেল সোনা' প্রকাশিত"। দৈনিক ইত্তেফাক। সংগ্রহের তারিখ ১০ জুন ২০১৯।
2. 1 2  "শেখ হাসিনার নতুন বই 'আমাদের ছোট রাসেল সোনা' প্রকাশিত"। দৈনিক যুগান্তর। ১০ জুন ২০১৯। সংগ্রহের তারিখ ১০ জুন ২০১৯।
3. ↑  "আমাদের ছোট রাসেল সোনা - শেখ হাসিনা"। *বাংলাদেশ আওয়ামী লীগ এর অফিসিয়াল ওয়েবসাইট*। ১৬ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১০ জুন ২০১৯।
**জয়ন্তী গাছ সাধারণত** দেখা যায় না। জয়ন্তী গাছের বৈজ্ঞানিক নাম হলো *Sesbania sesban*. এটি **Fabaceae** গোত্রের ফুল।

বিবরণ
-----

সংস্কৃত ভাষায় এর নাম জয়ন্তিকা। গাছ সাধারণত ৩-৪ বছর বাঁচে। মাঝারি আকৃতির গাছটি লম্বায় ১০- ২০ফুট উচ্চতার হয়ে থাকে। এর কাণ্ড বাদামি রঙের হয়। পাতা পক্ষল যৌগিক। প্রায় ২০ জোড়া পত্রক থাকে। সাধারণত হলুদ, গোলাপি ও বাদামী এই ৩ ধরনের ফুল গাছভেদে দেখা যায়। ফুল ২ - ৩ সেন্টিমিটার দৈর্ঘ্যের হয়ে থাকে। ৪ টি পাপড়ির মধ্যে ২ টি উল্টানো বিস্তৃত ও ২ টি একত্রীভূত। পৌষমাসে ফুল ফোটে। ফল চিকন লম্বাটে, কাঁচা অবস্থায় সবুজ। শুকিয়ে গেলে বাদামি বর্ণ। প্রতিটি ফলে ২০-২৫টি বীজ থাকে। এই গাছ প্রাকৃতিক ঔষধ হিসেবে  ব্যবহৃত হয়।

ব্যবহার
-------

সনাতন ধর্মাবলম্বীরা দুর্গাপূজায় এই গাছ অবশ্যই ব্যবহার করে থাকেন। এই গাছের ডাল ছাড়া দুর্গাপূজা করা সম্ভবই না। সনাতন ধর্মাবলম্বীরা দুর্গাপূজায় এই গাছের ডাল ব্যবহার করেন। দুর্গাপূজায় ষষ্ঠী পূজার সময় নবপত্রিকার একটি অংশ হিসেবে এটি ব্যবহার করা হয়।

ঔষধি গুণাগুণ
------------

মেয়েদের যৌনি পথ ছোট করতে এ গাছের কচি পাতা বেটে যৌনিতে লেপলে যৌন পথ ছোট হয়।
শ্বেতীতে (শ্বিত্র রোগে): দেহের যেখানে রোমোদ্গম হয় না, যেমন অধরে বা ঠোঁটে, হাতের ও পায়ের তলায়, মলদ্বারে ও মেঢ্রে –দেহের এইসব অঙ্গে যদি সাদা দাগ হয়, সেটা দুঃসাধের পর্যায়ে পড়ে যায় দীর্ঘদিন হয়ে গেলে। তথাপি বলা আছে, প্রাথমিক স্তরে শ্বেত জয়ন্তীর মূলের ছাল গোদুগ্ধে দিয়ে বেটে লাগালে ও খেলে এ রোগের উপশম হয়।

তথ্যসূত্র
---------

* ওয়েব্যাক মেশিনে আর্কাইভকৃত ৩ সেপ্টেম্বর ২০১৮ তারিখে
অন্য ব্যবহারের জন্য আবুল হুসেন (দ্ব্যর্থ‌তা নিরসন) দেখুন।
**আবুল হুসেন** (১৮৯৬ - ১৫ অক্টোবর ১৯৩৮)ছিলেন ব্রিটিশ ভারতীয় লেখক, চিন্তাবিদ ও সমাজসংস্কারক।

জন্ম
----

আবুল হুসেন ১৮৯৭ সালের ৬ জানুয়ারি বেঙ্গল প্রেসিডেন্সির যশোর জেলার পানিসারা গ্রামে নানার বাড়িতে জন্মগ্রহণ করেন। তাঁর পৈতৃক নিবাস যশোর জেলার কাউরিয়া গ্রামে। পিতা হাজী মোহাম্মদ মুসা আলেম ছিলেন।[]

শিক্ষাজীবন
----------

আবুল হুসেন ১৯১৪ সালে যশোর জেলা স্কুল থেকে ম্যট্রিকুলেশন পরীক্ষায় পাশ করেন। এরপর কলকাতা প্রেসিডেন্সি কলেজ থেকে আইএ এবং বিএ পরীক্ষায় উত্তীর্ণ হন। ১৯২০ সালে তিনি কলকাতা বিশ্ববিদ্যালয় থেকে অর্থনীতিতে এমএ এবং ১৯২২ সালে বিএল ও ১৯৩১ সালে এমএল ডিগ্রি অর্জন করেন।

শিক্ষকতা
--------

আবুল হুসেন ১৯২০-২১ সালে কলকাতার হেয়ার স্কুলে শিক্ষক হিসেবে যোগ দেন। এরপর ১৯২১ সালে তিনি ঢাকা বিশ্ববিদ্যালয়ে অর্থনীতি ও বাণিজ্য বিভাগের প্রভাষক নিযুক্ত হন। এছাড়াও তিনি মুসলিম হলের হাউজ টিউটর ছিলেন।

আইন পেশা
--------

১৯৩২ সালে তিনি শিক্ষকতা ত্যাগ করে কলকাতা হাই কোর্টে আইনজীবী হিসেবে যোগ দেন। বাংলার আইন সভায় গৃহীত ওয়াকফ আইনের মূল খসড়া তিনি প্রণয়ন করেছিলেন।

সাহিত্য
-------

বাংলার মুসলিমদের মধ্যে আধুনিক শিক্ষার প্রসারের উদ্দেশ্যে আবুল হুসেন লেখালেখি করেছেন। বুদ্ধির মুক্তি আন্দোলনে তিনি অংশগ্রহণ করেন। ১৯২৬ সালে ঢাকার মুসলিম সাহিত্য সমাজ গঠিত হয়। তিনি এতে অংশ নিয়েছিলেন। সংগঠনের মুখপত্ররূপে প্রকাশিত শিখা পত্রিকার সম্পাদনায় তিনি জড়িত ছিলেন।

তাঁর রচনাবলির মধ্যে রয়েছে:
*\**বাঙালী মুসলমানদের শিক্ষাসমস্যা *(১৯২৮)*

* *মুসলিম কালচার* (১৯২৮)
* *বাঙলার নদীসমস্যা*
* *শতকরা পঁয়তাল্লিশ জের*
* *সুদ-রিবা ও রেওয়াজ*
* *নিষেধের বিড়ম্বনা*
* *Helots of Bengal*
* *Religion of Helots of Bengal,*
* *Development of Muslim Law in British*
* *কৃষকের আর্তনাদ*
* *কৃষকের দুর্দশা*
* *কৃষি বিপ্লবের সূচনা''*

তাঁর মৃত্যুর পর বাংলা একাডেমি *আবুল হুসেন রচনাবলী* নামে তাঁর রচনাসমগ্র প্রকাশ করে।

মৃত্যু
------

আবুল হুসেন ১৯৩৮ সালের ১৫ অক্টোবর কলকাতায় মৃত্যুবরণ করেন।

তথ্যসূত্র
---------

1. 1 2 3  আবুল হুসেন, বাংলাপিডিয়া
2. ↑  "হুসেন, আবুল - বাংলাপিডিয়া"। *bn.banglapedia.org*। সংগ্রহের তারিখ ২০২১-১১-৩০।
3. ↑  শিখা, বাংলাপিডিয়া
**জয় বাংলা, বাংলার জয়** একটি দেশাত্ববোধক ও জাগরণমূলক গান। ১৯৭০ সালের মার্চে গাজী মাজহারুল আনোয়ার এই গানটি রচনা করেন। তিনি তৎকালীন সাড়ে সাত কোটি বাঙালির বঞ্চনা-দুর্দশা আর স্বপ্ন-আকাঙ্ক্ষাকে ছন্দময় করে গানটি রচনা করেছিলেন। গানটি মুক্তিযুদ্ধের সময় বাঙালিকে উদ্বুদ্ধ করেছিল।

বিবিসির জরিপে ‘সর্বকালের সর্বশ্রেষ্ঠ বাংলা গান’ হিসেবে ২০টি গানের মধ্যে এই গানটি ১৩তম স্থান পায়।

পটভূমি
------

১৯৭০ সালে ব্যবসায়ী ও চলচ্চিত্র প্রযোজক আবুল খায়ের ছয় দফার আন্দোলনের ওপর ভিত্তি করে ‘জয় বাংলা’ নামে একটি চলচ্চিত্র নির্মাণ করার উদ্যোগ নেন। চলচ্চিত্রের জন্য চিত্রপরিচালক ফকরুল আলম চলচ্চিত্রের চিত্রনাট্য তৈরি করেন এবং চলচ্চিত্রটির জন্য গান লেখার দায়িত্ব পান গীতিকার গাজী মাজহারুল আনোয়ার। 

১৯৭০ সালের মার্চের দিকে ফার্মগেটের রেকর্ডিং স্টুডিওতে গাজী মাজহারুল আনোয়ার ‘জয় বাংলা, বাংলার জয়’ গানটি লেখা শুরু করেন। সেখানে উপস্থিত ছিলেন আনোয়ার পারভেজ, তিনি গানটি সুর করেন। শাহনাজ বেগম ও আব্দুল জব্বার গানটিতে কণ্ঠ দেন।

চলচ্চিত্রটি সে বছর সেন্সরে জমা পড়লেও তৎকালীন পাকিস্তান সরকার চলচ্চিত্রটির মুক্ত আটকে দিলে বাংলাদেশ স্বাধীন হবার পর ১৯৭২ সালের ২৬ জানুয়ারি মুক্তি পায় চলচ্চিত্রটি।

তবে চলচ্চিত্রটি মুক্তির আগেই পরিচালক সালাউদ্দিনের মালিকানাধীন ‘ঢাকা রেকর্ড’ চলচ্চিত্রটির গান ও সংলাপ প্রকাশ করে। সেই সময় ‘জয় বাংলা, বাংলার জয়’ গানটি জনপ্রিয় হয় উঠে।

মুক্তিযুদ্ধে ব্যবহার
--------------------

মুক্তিযুদ্ধের সময় মুক্তিযোদ্ধা ও দেশবাসীর মনোবলকে উদ্দীপ্ত করতে "স্বাধীন বাংলা বেতার কেন্দ্র" অবিস্মরণীয় ভূমিকা রেখেছিল। যুদ্ধের সময়ে প্রতিদিন মানুষ অধীর আগ্রহে স্বাধীন বাংলা বেতার কেন্দ্রের অনুষ্ঠান শোনার জন্য অপেক্ষা করত। "জয় বাংলা, বাংলার জয়" গানটি এ বেতার কেন্দ্রের সূচনা সঙ্গীত হিসাবে প্রচারিত হতো।

আরো দেখুন
---------

* জয় বাংলা

তথ্যসূত্র
---------

1. ↑  "'জয় বাংলা, বাংলার জয়'"। *বাংলাদেশ প্রতিদিন*। ১২ মার্চ ২০১৬। সংগ্রহের তারিখ ১২ মার্চ ২০১৯।
2. ↑  "সর্বকালের সর্বশ্রেষ্ঠ বাংলা গান"। *www.bbc.com*। ৩ মে ২০০৬।
3. 1 2  মীর শামসুল আলম (১৮ ডিসেম্বর ২০১৪)। "চলচ্চিত্রে জয় বাংলা"। *বণিক বার্তা*। সংগ্রহের তারিখ ১২ মার্চ ২০১৯। [*স্থায়ীভাবে অকার্যকর সংযোগ*]
4. ↑  আমাদের 'জয় বাংলা', প্রথম আলো, ২১ মার্চ ২০১৪
5. ↑  গাজী মাজহারুল আনোয়ার (১৩ ডিসেম্বর ২০১৮)। "জয় বাংলা বাংলার জয়"। *সমকাল*। ২০ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৯।
6. ↑  মুহাম্মদ নূরুল কাদির, *দুশো ছেষট্টি দিনে স্বাধীনতা*, ১৯৯৭, ৩য় সংস্করণ, সিটি পাবলিশিং হাউস লি:, ঢাকা। পৃ: ৭৩।
***কিলিঙ্গা নেমোর‍্যালিস*** (*সাদা নির্বিষী* বা সাদা কদমঘাস) হচ্ছে উদ্ভিদের সেজ (*sedge*) তথা সাইপেরাসিয়ি পরিবারের এবং কিলিঙ্গা গণের অন্তর্ভুক্ত একটি প্রজাতি, যা ছায়াযুক্ত তৃণভূমি, পাথরের ফাটল এবং রাস্তার ধারে দেখতে পাওয়া যায়। এই প্রজাতিটি ইংরেজি বলয়ে *white water sedge* (সাদা জলজ-সেজ), *White kyllinga* (সাদা কিলিঙ্গা) ও *whitehead spikesedge* (সাদা মাথার স্পাইকসেজ) নামে পরিচিত। প্রাচীন সংস্কৃত গ্রন্থগুলোতে শ্বেতনির্বিষ (*श्वेतनिर्विष*) নামে এর উল্লেখ রয়েছে।

বিবরণ
-----

*কিলিঙ্গা নেমোর‍্যালিস* একটি বহুবর্ষজীবী উদ্ভিদ, যার বিস্তার ঘটে মাটির নিচে থাকা এর দীর্ঘ লতানো  রাইজোমের মাধ্যমে। ছায়াযুক্ত তৃণভূমি, পাথরের ফাটল এবং রাস্তার ধারে এটি পাওয়া যায়। এর তিনকোণা কাণ্ড (*স্টেম*) উচ্চতায় ৫৫ সেমি পর্যন্ত হয়। এর ফুল একক।

তথ্যসূত্র
---------

1. ↑  "Kyllinga nemoralis - White Water Sedge"। Flowersofindia.net। সংগ্রহের তারিখ ২০১৩-০৮-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Kyllinga nemoralis - White Water Sedge"। *www.flowersofindia.net*। সংগ্রহের তারিখ ২০১৯-০১-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  দেবেন্দ্রনাথ সেনগুপ্ত (১৯২৫)। *আয়ুর্ব্বেদ-সংগ্রহ* (৮ম সংস্করণ)। পৃষ্ঠা ২৯৬।

টেমপ্লেট:সাইপেরাসিয়ি-অসম্পূর্ণ
একই বা কাছাকাছি নামের অন্য ব্যক্তির জন্য আবদুর রউফ (দ্ব্যর্থতা নিরসন) দেখুন।

**আব্দুর রউফ** বাংলাদেশ সিভিল সার্ভিসের একজন কর্মকর্তা। তিনি বাংলাদেশ পাটকল করপোরেশনের (বিজেএমসি) চেয়ারম্যান ছিলেন। বর্তমানে তিনি বস্ত্র ও পাট মন্ত্রণালয়ের সচিব হিসেবে দায়িত্ব পালন করছেন।

জন্ম ও শিক্ষা
-------------

রউফের নিজ জেলা গাজীপুর। তিনি বাংলাদেশ কৃষি বিশ্ববিদ্যালয় থেকে কৃষি অর্থনীতিতে স্নাতক (সম্মান) ও স্নাতকোত্তর ডিগ্রি লাভ করেন। এছাড়া তিনি বাংলাদেশ উন্মুক্ত বিশ্ববিদ্যালয় থেকে ব্যবসায় প্রশাসনে এমবিএ ডিগ্রি অর্জন করেন।

কর্মজীবন
--------

আব্দুর রউফ বাংলাদেশ সিভিল সার্ভিস (প্রশাসন) ক্যাডারের ১১তম ব্যাচের একজন কর্মকর্তা হিসেবে ১৯৯৩ খ্রিষ্টাব্দে সরকারি চাকরিতে যোগদান করেন। তিনি মাঠ প্রশাসনে সহকারী কমিশনার ও ম্যাজিস্ট্রেট, সহকারী কমিশনার (ভূমি), সিনিয়র সহকারী কমিশনার, উপজেলা নির্বাহী কর্মকর্তা ও অতিরিক্ত জেলা প্রশাসক পদে দায়িত্ব পালন করেছেন।

তিনি স্থানীয় সরকার, পল্লী উন্নয়ন ও সমবায় মন্ত্রণালয়ের আওতাধীন স্থানীয় সরকার বিভাগের পলিসি সাপোর্ট ইউনিট প্রকল্পে উপসচিব এবং স্থানীয় সরকার বিভাগে যুগ্মসচিব ও অতিরিক্ত সচিব হিসেবে কর্মরত ছিলেন। তিনি বাংলাদেশ পাটকল করপোরেশনের (বিজেএমসি) চেয়ারম্যান হিসেবে দায়িত্ব পালন করেছেন। ২০২১ খ্রিষ্টাব্দের নভেম্বর মাসে তিনি সচিব পদে পদোন্নতি লাভ করেন। ২০২১ খ্রিষ্টাব্দের ১৫ই নভেম্বর থেকে তিনি বস্ত্র ও পাট মন্ত্রণালয়ের সচিব হিসেবে দায়িত্ব পালন করছেন।

তথ্যসূত্র
---------

1. ↑  "পদোন্নতি পেয়ে বস্ত্র ও পাট সচিব আব্দুর রউফ"। *বিডিনিউজ টোয়েন্টিফোর ডটকম*। ১১ নভেম্বর ২০২১। ৭ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২৩।
2. ↑  "বস্ত্র ও পাট মন্ত্রণালয়ে সচিব হিসেবে আব্দুর রউফের যোগদান"। *ইনকিলাব*। ১৫ নভেম্বর ২০২১। সংগ্রহের তারিখ ৭ জানুয়ারি ২০২৩।
3. ↑  "বস্ত্র ও পাট মন্ত্রণালয়ের সচিব হলেন আব্দুর রউফ"। *সমকাল*। ১৬ নভেম্বর ২০২১। ৭ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২৩।
4. ↑  "বস্ত্র ও পাট মন্ত্রণালয়ের সচিবের যোগদান"। *রাইজিংবিডি.কম*। ১৫ নভেম্বর ২০২১। সংগ্রহের তারিখ ৭ জানুয়ারি ২০২৩।
5. ↑  "পদোন্নতি পেয়ে পাট মন্ত্রণালয়ের সচিব হলেন রউফ"। *জাগোনিউজ২৪.কম*। ১১ নভেম্বর ২০২১। সংগ্রহের তারিখ ৭ জানুয়ারি ২০২৩।
6. ↑  "পাট মন্ত্রণালয়ের সচিব হিসেবে যোগ দিয়েছেন আব্দুর রউফ"। *বাংলা ট্রিবিউন*। ১৫ নভেম্বর ২০২১। ৭ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২৩।
**অাব্দাল্লাহ বিন মাহফুদ ইবনে বাইয়্যাহ** *Abdallah bin Mahfudh ibn Bayyah* (জন্মঃ ১৯৩৫ খৃঃ)) মৌরিতানিয়তে জন্ম গ্রহণ করেন। তিনি সৌদি আরবের কিং আব্দুল আজিজ বিশ্ববিদ্যালয়ে অধ্যাপনা পদে নিযুক্ত করয়েছেন। তিনি মালেকী ও হাম্বলী মাযহাবের উপর বিশেষ দক্ষতা সমেত চার মাযহা মাযহাবের বিষয়ে বিশেষ পারদর্শী একজন সুন্নি ঘরানার মৌলানা মুসলিম পণ্ডিত।

তিনি সৌদি আরবের ইসলামিক ফিকাহ কাউন্সিল The Islamic Fiqh Council, ইন্টান্যাশনাল ইউনিয়ন অব মুসলিম স্কলার্স International Union of Muslim Scholars এবং ডাবলিনের ইউরোপিয়ান কাউন্সিল ফর ফতোয়া এন্ড রিসার্চ European Council for Fatwa and Research সহ বহু সংগঠনের সাথে যুক্ত রয়েছেন।

তিনি ২০০৯-২০১৩ সালে প্রকাশিত বিশ্বের ৫০০ জন প্রভাবশালী মুসলিমের নামের তালিকায় তার নামটিও প্রকাশিত হয়।

গ্রন্থ
------

তিনি পাঠক সমাজে সমাদৃত ১১টিরও বেশি গ্রন্থের প্রণেতা।

সাংগঠনিক দায়িত্ব স্বীকৃতি
--------------------------

তিনি সৌদি আরব, ইংল্যান্ড, আয়ারল্যান্ড, লেবানন, ভারত, জর্ডান, কুয়েত সহ বিভিন্ন দেশের ১১টিরও বেশি সংস্থার গুরুত্বপূর্ণ দায়িত্বে নিয়োজিত রয়েছেন। এর পাশাপাশি তিনি আন্তর্জাতিক ভাবে স্বীকৃত অনূন্য ৫টি পদক লাভ করেন।

উল্লেখযোগ্য শিষ্য
-----------------

তার উল্লেখযোগ্য শিষ্যগণের মাঝে হামজা ইউছুফ ও হাবিব আলী আল জিফরীর নাম বিশেষ ভাবে প্রণিধান যোগ্য।

আরও দেখুন
---------

* ইসাবেল এর্বার্হাডথ
* ইবনুল আরাবী
* এনায়েত খান
* ইদ্রিছ শাহ

তথ্যসূত্র
---------

1. 1 2  John Gallagher, Eric D. Patterson, Debating the War of Ideas, p 51. আইএসবিএন ০২৩০১০১৯৮৪
2. ↑  John Gallagher, Eric D, Debating the War of Ideas, p 51. আইএসবিএন ০২৩০১০১৯৮৪
3. ↑  "Members list (Arabic)"। ২৭ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।
4. ↑  "(Arabic)"। ২১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।
5. ↑  "List of Members of the European Council for Fatwa and Research"। ১২ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।
6. ↑  "500 Most Influential Muslims"। ডিসেম্বর ৮, ২০১৩। ১২ মে ২০১৮ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৮।
7. ↑  Bin Bayyah's Biography
**আব্দুর রহমান সরকার** একজন বাংলাদেশী কৃষিতত্ত্ববিদ ও শিক্ষাবিদ। তিনি বাংলাদেশ কৃষি বিশ্ববিদ্যালয়ের (বাকৃবি) কৃষিতত্ত্ব বিভাগের অবসরপ্রাপ্ত অধ্যাপক এবং জামালপুরে অবস্থিত বেসরকারি বিশ্ববিদ্যালয়, শেখ ফজিলাতুন্নেছা মুজিব বিশ্ববিদ্যালয়ের উপাচার্য।

শিক্ষা
------

আব্দুর রহমান সরকার রওশনবাগ উচ্চ বিদ্যালয় থেকে মাধ্যমিক ও রাজশাহী কলেজ থেকে উচ্চমাধ্যমিক পাস করেন। তিনি বাংলাদেশ কৃষি বিশ্ববিদ্যালয় থেকে কৃষিতে স্নাতক (সম্মান) এবং কৃষিতত্ত্বে স্নাতকোত্তর ডিগ্রি লাভ করেন। তিনি মালয়েশিয়ায় অবস্থিত পুত্রা মালয়েশিয়া বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
--------

আব্দুর রহমান সরকার ১৯৭৮ সালে বাংলাদেশ কৃষি বিশ্ববিদ্যালয়ে কৃষিতত্ত্ব বিভাগে প্রভাষক পদে যোগ দেন। ১৯৭০ সালে তিনি সহকারী অধ্যাপক, ১৯৯১ সালে সহযোগী অধ্যাপক এবং ১৯৯৫ সালে অধ্যাপক পদে উন্নীত হন। এরই ধারাবাহিকতায় তিনি বাকৃবি’র অধ্যাপক পদ থেকে অবসর লাভ করেন।

তিনি ২০২১ সালে জামালপুরে অবস্থিত বেসরকারি বিশ্ববিদ্যালয়, শেখ ফজিলাতুন্নেছা মুজিব বিশ্ববিদ্যালয়ের উপাচার্য হিসেবে যোগদান করেন।

আরও দেখুন
---------

* বাংলাদেশ কৃষি বিশ্ববিদ্যালয়

তথ্যসূত্র
---------

1. ↑  "প্রজ্ঞাপন" (পিডিএফ)। *শিক্ষা মন্ত্রণালয়*। সংগ্রহের তারিখ ৯ এপ্রিল ২০২২।
2. 1 2  "ড. মো: আব্দুর রহমান সরকার"। *বাংলাদেশ কৃষি বিশ্ববিদ্যালয়* (ইংরেজি ভাষায়)। সংগ্রহের তারিখ ৯ এপ্রিল ২০২২।
3. ↑  "শেখ ফজিলাতুন্নেছা মুজিব বিশ্ববিদ্যালয়ের নতুন ভাইস-চ্যান্সেলর প্রফেসর আব্দুর রহমান সরকার"। *সবুজবাংলাদেশ২৪.কম*। ২৩ নভেম্বর ২০২১। সংগ্রহের তারিখ ৯ এপ্রিল ২০২২।
**দীনেশচন্দ্র সরকার** (১৯০৭-১৯৮৫) ছিলেন একজন ভারতীয় ইতিহাসবেত্তা, প্রাচীন লিপি বিশারদ, মুদ্রা-বিশারদ ও লোকাঁচারবিদ যদি বাংলাদেশ ও ভারতে শিলালিপি নথিভুক্তিকরনের জন্য বিশেষভাবে পরিচিত। তিনি মূলত রাজবংশীয় ও রাজনৈতিক ইতিহাস বিষয়ক লিপি সংক্রান্ত উপাদানসমূহের পূর্ণগঠনের কাজ করলেও সামাজিক ও অর্থনৈতিক দিকটিও তার গবেষণাকর্মে ফুটিয়ে তুলেছিলেন। তিনি ভারতীয় সামন্ততন্ত্র ধারণার বিপক্ষে ছিলেন এবং এনিয়ে যুক্তিও উপস্থাপন করেছিলেন। তিনি মূলত ইংরেজিতে তার অধিকাংশ রচানা বা গবেষণাপত্র সমূহ প্রকাশ করলেও বাংলাতে তিনি সমান পারদর্শী ছিলেন। ১৯৭২ সালে এশিয়াটিক সোসাইটি, কলকাতা তাকে স্যার উইলিয়াম জোন্স মেমোরিয়াল প্লেক পদকে ভূষিত করে।

প্রারম্ভিক জীবন
---------------

দীনেশচন্দ্র সরকার এক আয়ুর্বেদিক চিকিৎসক পরিবারে ১৯০৭ সালের ৮ই জুন বর্তমান বাংলাদেশের ফরিদপুরের (তৎকালীন ব্রিটিশ ভারত) নিকটবর্তী কৃষ্ণনগর গ্রামে জন্মগ্রহণ করেন। সংস্কৃত বিষয়ে ১৯২৯ সালে তিনি সম্মানসহ স্নাতক ডিগ্রি লাভ করেন এবং ১৯৩১ সালে লিপি ও মুদ্রাতত্ত্বে বিশেষ দক্ষতাসহ প্রাচীন ভারতীয় ইতিহাস ও সংস্কৃতি বিষয়ে স্নাতকোত্তর পরীক্ষায় প্রথম শ্রেণিতে উত্তীর্ণ হন। ড. ভান্ডরকরের তত্ত্বাবধানে প্রেমচাঁদ রায়চাঁদ ছাত্র হিসেবে সফলভাবে গবেষণা সম্পন্ন করার জন্য ১৯৩৭ সালে তিনি মৌয়াত স্বর্ণপদক অর্জন করেন।

কর্মজীবন
--------

দীনেশচন্দ্র সরকার ১৯৩৭ সালে কলকাতা বিশ্ববিদ্যালয়ে প্রাচীন ভারতীয় ইতিহাস ও সংস্কৃতি বিভাগে প্রভাষক হিসেবে যোগদান করেন ও ১৯৪৯ সাল পর্যন্ত সেখানেই অতিবাহিত করেন। পরবর্তিতে ভারতীয় প্রত্নতাত্ত্বিক জরিপ বিভাগে লিপি শাখায় যোগদান করে লিপিবিশেষজ্ঞ হিসেবে পদোন্নতি পান। তিনি পুনরায় ১৯৬২ সালে কলকাতা বিশ্ববিদ্যালয়ে একই বিভাগের কারমাইকেল অধ্যাপক হিসেবে যোগদান করেন। ১৯৭২ সালে তিনি অধ্যাপক হিসেবে অবসর গ্রহণ করেন।

তথ্যসূত্র
---------

1. 1 2 3  রণবীর চক্রবর্তী (২০১২)। "সরকার, দীনেশচন্দ্র"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।

আরও পড়ুন
---------

* মাইতি, শচীন্দ্র কুমার (১৯৮৭)। *Indological Studies: Prof. D.C. Sircar Commemoration Volume*। অভিনব পাবলিকেশন। আইএসবিএন 81-7017-220-9।
* গৌরিশ্বর ভট্টাচার্য (১৯৮৬)। *Deyadharma: Studies in Memory of Dr. D.C. Sircar (Sri Garib Dass Oriental Series, No 33)*। ওরিয়েন্ট বুক ডিসট্রিবিউটরস। আইএসবিএন 81-7030-021-5।

বহিঃসংযোগ
---------

* বাংলাপিডিয়ায় *দীনেশচন্দ্র সরকার* উইকিউপাত্তে এটি সম্পাদনা করুন
* Prominent epigraphists, ভারতের প্রত্নতাত্ত্বিক দপ্তর

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
	+ 2
* ওয়ার্ল্ডক্যাট
	+ 2

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* নেদারল্যান্ডস

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১

 |
**অক্টোবর স্কাই** একটি আমেরিকান চলচ্চিত্র। একটি সত্য ঘটনা নিয়ে চলচ্চিত্রটি তৈরি হয়েছে।

কাহিনী সংক্ষেপ
--------------

১৯৫৭ সালে ওয়েস্ট ভারজিনিয়া, কলউড নামক স্থানে নির্মিত এ ছবি। কয়লা উত্তোলন এই শহরের প্রধান জীবিকা। জন হিকমেন কয়লা উত্তোলন কারখানার পরিচালক। সে তার কাজকে ভালবাসে এবং আশা করে তার দুই ছেলে জিম এবং হোমার এক দিন তার সাথে কাজ করবে। কিন্তু জিম যখন কলেজ থেকে স্কলারশিপ পায় , তখন বাবার আশা পুরনের জন্য হোমার ই রয়ে জায়, তার মা আরো বেশি আশা করে।

অক্টোবরে, সোভিয়াত ইউনিয়ন তাদের স্পুটনিক মহাকাশে পাঠায় এবং এ খবর কলউডে বেপক সারা ফেলে। রাতের আকাশে তারা স্পুটনিক দেখার জন্য বাইরে ভির করে। আর এ থেকেই হোমার নিজের রকেট বানানোর সপ্ন দেখে। তার পরিবার এবং ক্লাস মেট রা মনে করে সে পাগল হয়ে গেছে। তার সহপাঠি কুয়েন্টিন তার সাথে জোগদান করে। আর দুই বন্ধু তাদের সাথে জোগদান করে।চার জন পূর্ন উদ্যমে কাজ করে রকেট এর পেছনে । বিজ্ঞান শিক্ষিকা মিস রিলে তাদের সপ্ন বাস্তবায়নে সাহাজ্য করে । এভাবেই ঘটনা এগিয়ে চলে। নানা বাধা বিপওি পেরিয়ে একদিন সে রকট তৈরি করে এবং এ খবর সারা যুক্তরাষ্ট্রে ছরিয়ে পরে।

এ ছবিটি বাস্তব ঘটনার উপর নির্মিত।

হোমার হিকমেন (জেক গেলিনহাল) পরে নাসা তে বিজ্ঞানি হিসাবে জোগদান করে।

বহিঃসংযোগ
---------

* Homer Hickam's Official Website
* Information and Photos of Filming Locations
* Photo gallery from the filming of *October Sky* in East Tennessee
* *October Sky* at the Internet Movie Database
* *October Sky* at Rotten Tomatoes
* *October Sky* at Metacritic
* *October Sky* at Box Office Mojo
* *October Sky* at The Numbers
**খুসরুওয়াইয়া মসজিদ** (আরবি: جَامِع الْخُسْرُوِيَّة, প্রতিবর্ণীকৃত: *Jāmiʿ al-Ḵusruwīyah*; তুর্কি: *Hüsreviye Camii* ) সিরিয়ার আলেপ্পোর একটি মসজিদ। মসজিদটি সিটাডেলের দক্ষিণ-পূর্বে অবস্থিত। সুলতান প্রথম সুলাইমানের আমলে নির্মিত হয়েছে। আলেপ্পোর গভর্নর থাকাকালীন সময়ে হুররেভ পাসা দ্বারা মসজিদটি নির্মিত হয়।

২০১৪ সালের গ্রীষ্মে আলেপ্পোর যুদ্ধের সময় সশস্ত্র আল কায়েদা সংযুক্ত সন্ত্রাসী বা সরকার নিয়ন্ত্রিত আসাদ সন্ত্রাসী গোষ্ঠী দ্বারা মসজিদটি ক্ষতিগ্রস্ত হয় এবং ২০১৫ সালের সিরীয় গৃহযুদ্ধে সময় আবার মসজিদটি ক্ষতিগ্রস্ত হয়।

স্থাপত্য
--------

 আলেপ্পোর সিটাডেল থেকে মসজিদের ছবি
কমপ্লেক্সটিতে একটি মসজিদ, একটি মাদ্রাসা, ভ্রমণকারীদের জন্য কক্ষ, একটি পাবলিক রান্নাঘর, দোকান এবং অন্যান্য সুযোগসামগ্রী ছিল। খ্যাতনামা স্থপতি মিমার সিনান খুসরুওয়াইয়া কমপ্লেক্সটির নকশা করেন।

আরও দেখুন
---------

* সিরিয়ার মসজিদের তালিকা
* সিরিয়ায় ইসলাম

তথ্যসূত্র
---------

1. ↑  Ernst Egli: *Sinan. Der Baumeister osmanischer Glanzzeit.* Eugen Rentsch, Erlenbach-Zürich, 1976. S. 36
2. ↑  Jami' wa-Madrasa al-Khusruwiyya Archnet Digital Library.

উইকিমিডিয়া কমন্সে **খুসরুওয়াইয়া মসজিদ** সংক্রান্ত মিডিয়া রয়েছে।
**আবদ-আল-রাজ্জাক বি. আলি বি. আল-হোসেন লাহিজি** (মৃত্যু: ১০৭২ হিজরি [১৬৬২ খ্রিস্টাব্দ]) ছিলেন একজন ইরানি ধর্মতত্ত্ববিদ, কবি ও দার্শনিক।  দর্শনে তার পরামর্শদাতা ছিলেন তার শ্বশুর মোল্লা সদরা।

জীবন
----

তিনি ছিলেন গিলানের লাহিজানের বাসিন্দা, তিনি তার জীবনের বেশিরভাগ সময় কাটিয়েছেন কওমে। আবদ আল-রাজ্জাক মোল্লা মোহসেন ফয়েজ কাশানির সাথে মোল্লা সদরের জামাতা ছিলেন।  তার পুত্র হাসান সাফাভিদ রাজবংশের আরেকজন বিশিষ্ট ধর্মতত্ত্ববিদ ও দার্শনিক হয়ে উঠেন।  সাইয়্যেদ হোসেন নাসর তাকে পারস্যের বুদ্ধিজীবী ব্যক্তিত্বদের মধ্যে একজন হিসেবে চিনতেন।  আবদ আল-রাজ্জাক মোল্লা সাদরার সাথে একমত ছিলেন যে নগন্যতার আদিমতা এবং অস্তিত্বের আদিমতার মধ্যে বৈসাদৃশ্য রয়েছে।

রচনাবলি
-------

* *গওহর-ই মোরাদ* (তেহরান, ১২৭১ হি), তার ধর্মতত্ত্বের বিশদ প্রকাশ
* *সারমায়া-ইমান*
* *দিভান*, তার কবিতার একটি খণ্ড
* *তাসরিকাত*, ঐশ্বরিক ঐক্য, ন্যায়বিচার ও প্রেমের তিনটি গ্রন্থ

শিক্ষকতা ও শিষ্য
----------------

মাদলুং-এর মতে, আবদ-রাজ্জাক মাসুমিহ মাদ্রাসায় পড়াতেন। সেখানে তার বিশিষ্ট শিষ্যদের মধ্যে তার পুত্র হাসান ও ইব্রাহিম এবং সেইসাথে কাজী সাঈদ কওমিও ছিলেন।

দর্শন
-----

লাহিজি ইসলামি শিক্ষাগত ধর্মতত্ত্বের একটি পরিবর্তনের শেষে দাঁড়িয়েছেন যেখানে কালামের চিন্তাধারাটি ধীরে ধীরে *ফলসাফার* দ্বারা প্রতিস্থাপিত হয়েছিল, যা ইবনে সিনার মতাদর্শ দ্বারা ব্যাপকভাবে প্রভাবিত হয়।  লাহিজি প্রকৃতপক্ষে কালামের একটি রূপ গড়ে তুলেন যা হিকমত থেকে খুব কমই আলাদা করা যায়, যদিও অন্তত তার "গওহর-ই মোরাদ"-এর মতো সুপরিচিত রচনাগুলিতে তিনি সত্তার ঐক্যের মতো মোল্লা সদরের মূল মতবাদের শিক্ষা অনুসরণ করেন নি এবং কল্পনা অনুষদের বিশোধন।

তথ্যসূত্র
---------

1. 1 2  W. Madelung, "ʿABD-AL-RAZZĀQ LĀHĪJĪ" in *Encyclopaedia Iranica*
2. ↑  SAJJAD H. RIZVI in Josef Meri,p.531.2006
3. ↑  Ostadi Reza, Hasan Lahiji and his cradle of certainty, p.88, Mirath Javid Magazine (in Persian)
4. ↑  Nasr in Expectation of the Millennium : Shiìsm in History,p.165.1989
5. ↑  Morris Zailan, Revelation, Intellectual Intuition and Reason in the Philosophy of Mulla Sadra: An Analysis of the Al-hikmah Al-'arshiyyah, p.196.1392 Ap.
6. ↑  "ʿABD-AL-RAZZĀQ LĀHĪJĪ"।
7. ↑  Cambridge History of Iran, Volume 6 - The Timurid and Safavid Periods, p.691
**এএফএম আবদুল আলী লালু** (২০ অক্টোবর ১৯৩২ - ২১ জুলাই ২০০৮)  একজন বাংলাদেশী চলচ্চিত্র এবং টেলিভিশন অভিনেতা ছিলেন বেশিরভাগই একটি কৌতুক চরিত্রে।  তিনি ফজলে লোহানী পরিচালিত টেলিভিশন অনুষ্ঠান *যদি কিছু মনে না করেনে* তাঁর অন-স্ক্রিনের *ক্যাচফ্রেজ "কইনছেন দেহি"-র জন্য উল্লেখযোগ্য ছিলেন।  তিনি শতাধিক ছবিতে অভিনয় করেছিলেন।*

প্রাথমিক ও কর্মজীবন
-------------------

লালু ময়মনসিংহের চরপাড়া সেহারে ওয়াজেদ আলী ও জোবেদা খাতুনের পরিবারের জন্মগ্রহণ করেছিলেন।  তিনি তার পিতা পরিচালিত *পল্লী সমাজ* নামে একটি নাটকে প্রথম অভিনয় করেছিলেন। ১৯৬০ সালে তিনি অভিনয়ের সুযোগের জন্য ঢাকায় চলে আসেন।

লালু বাংলাদেশ টেলিভিশন এবং বাংলাদেশ বেতারের শিল্পী ছিলেন।  তিনি সূর্য স্নান (১৯৬২) চলচ্চিত্রের মাধ্যমে চলচ্চিত্রে অভিনয়ের মাধ্যমে আত্মপ্রকাশ করেন। এর আগে তিনি মুখ ও মুখোশ (১৯৫) ছবিতে আবদুল জব্বার খানের সহকারী পরিচালক হিসাবে কাজ করেছিলেন। তিনি কমিক সিরিয়াল *ত্রিরত্নে* অভিনয় করেছেন, *ঘড়োয়া*, *আনোয়ারা* এবং ম্যাগাজিনের অনুষ্ঠান *বহুরূপী অভিনয় করেছেন* ।

ব্যক্তিগত জীবন
--------------

লালু ১৯৮৯ সালে অবসর গ্রহণের আগ পর্যন্ত বাংলাদেশ টেলিগ্রাফ এবং টেলিফোন বোর্ডের কর্মচারী ছিলেন।  তিনি হালিমা খাতুনের সাথে বিবাহ বন্ধনে আবদ্ধ হন।

কাজ
---

চলচ্চিত্র

* ক খ গ ঘ ঙ
* সুরাইয়া স্নান (১৯৬২)
* সোনালি আকাশ
* দুই দিগন্ত (১৯৬৪)
* রাজা এলো শহরে
* সাত রং
* নবাব সিরাজউদ্দৌল্লা (চলচ্চিত্র)
* চেনা অচেনা
* অবাঞ্চিত
* ধারাপাত
* প্রতিকার
* বধূ বিদায়
* নাচ ঘর
* ঝনঝনি
* মাটির পাহাড়
* এখানে আকাশ নীল
* কথা দিলাম
* আবির্ভাব
* লাল মেমসাহেব
* অচেনা অতিথি
* মেহের বানু
* লেডি ইন্সপেক্টর

তথ্যসূত্র
---------

1. 1 2 3  "Lalu Bhai in remembrance…"। *The Daily Star* (ইংরেজি ভাষায়)। ২০১৪-০৭-২৪। সংগ্রহের তারিখ ২০১৯-০৫-৩১।
2. 1 2 3  "Abdul Ali Lalu passes away"। *The Daily Star* (ইংরেজি ভাষায়)। ২০০৮-০৭-২২। সংগ্রহের তারিখ ২০১৯-০৫-৩১।
3. 1 2 3  "A once celebrated artiste in need of compassion"। *The Daily Star* (ইংরেজি ভাষায়)। ২০০৭-০৮-১৫। সংগ্রহের তারিখ ২০১৯-০৫-৩১।
**আবুল হাসান আলি ইবনুল হুসাইন ইবনে আলি মাসউদি** (আরবি: أبو الحسن علي بن الحسين بن علي المسعودي অনুবাদ: ***আবু আল-হাসান ʿআলী ইবন আল-হুসেন ইবনে ʿআলী আল-মাসʿউদি*)** (জন্ম ৮৯৬ খ্রিষ্টাব্দ, বাগদাদ, মৃত্যু সেপ্টেম্বর ৯৫৬ খ্রিষ্টাব্দ, কায়রো, মিশর), ছিলেন একজন মুসলিম পরিব্রাজক,ইতিহাসবিদ, পদার্থবিজ্ঞানী এবং ভূগোলবিদ। তাকে অনেক সময় আরবের হেরোডোটাস হিসেবে উল্লেখ করা হয়।

ভূগোলশাস্ত্রে অবদান
-------------------

আল-মাসুদী তার ঐতিহাসিক 'ভূগোল বিশ্বকোষ' -এ তাঁর অভিজ্ঞতা তুলে ধরেন।  তিনি পৃথিবীর মানচিত্র অঙ্কন করেন। পৃথিবীর আকার,আয়তন, গতি ও প্রধান প্রধান বিভাগগুলোর বিবরণ দেন। ভারত মহাসাগর, পারস্য সাগর, আরব সাগরের ঝড়ের অবস্থার কথা তিনি উল্লেখ করেন। ৯৫৫ খ্রিস্টাব্দে তিনি ভূকম্পন বিষয়ে একটি প্রবন্ধ লিখেন।

বিখ্যাত গ্রন্থ
--------------

১.*মুরুজুজ জাহাব ওয়া মা'আদিনাল জাওয়াহির*: এটি আল-মাসউদীর বিশ্ব বিখ্যাত ইতিহাস গ্রন্থ।৯৪৭ সাল পর্যন্ত বিশ্ব ইতিহাস তুলে ধরেন। 

২.*কিতাব আখবার উয জামান*: ২য় বিখ্যাত গ্রন্থ ৩০ খন্ডে গ্রন্থটি হলেও নতুন এই গ্রন্থে সাথে "কিতাব আল আওসাত নামে একটি খন্ড সংযজিত হয়। 

৩.*কিতাবুত তামবিহ ও মিরাত উয জামান*: মুসলিম অমুসলিম উভয় জাতির ইতিহাসসহ বিভিন্ন দেশের সাংস্কৃতিক ও ভৌগোলিক বিবরণ দেন এই গ্রন্থ।

মৃত্যু
------

আল-মাসুদী ৯৫৬ খ্রিস্টাব্দে মিশরে মৃত্যুবরণ করেন।

তথ্যসূত্র
---------

1. ↑  "Al Masudi"। *History of Islam*।
2. ↑  Ter-Ghevondyan, Aram N. (১৯৬৫)। *Արաբական Ամիրայությունները Բագրատունյաց Հայաստանում (The Arab Emirates in Bagratuni Armenia)* (আর্মেনিয় ভাষায়)। Yerevan, Armenian SSR: Armenian Academy of Sciences। পৃষ্ঠা 15।
3. ↑  (ইসলাম ও নৈতিক শিক্ষা, নবম-দশম শ্রেণি,
জাতীয় শিক্ষাক্রম ও পাঠ্যপুস্তক বোর্ড, বাংলাদেশ)
4. ↑   ইসলামের ইতিহাস ও সংস্কৃতি ৪র্থ বর্ষের বিষয়ে মুসলিম ইতিহাসতত্ত্ব -খিলাফত,ভারতের সুলতানি ও মুঘল আমল
**আব্দুল ওয়াহিদ বিন যাইদ আবুল ফদল** (Abdul Wāḥid bin Zaid Abul Faḍl; মৃত্যু: শাওয়াল ২১, ৭৯৩ হিজরী) প্রাথমিক যুগের একজন সুফি সাধক। তিনি হাসান বসরির একজন উত্তরসূরী ছিলেন এবং চিশতীয় তরিকার সাজরার (সুফি বংশানুতক্রম) অনুযায়ী ২য় পুরুষ এবং ফুধল বিন আয়াধের মুর্শিদ (পীর) ছিলেন।

আব্দুল ওয়াহিদ বিন যাইদ *ফাযাইল-এ-সাদাকাত*  এ উদৃতি করেন যে তিনি একজন বিশিষ্ট চিশতীয় ফকির থেকে পরামর্শ গ্রহণ করেছিলেন। তিনি আরো উল্লেখ করেন যে খাজা হাসান আল-বসরী হাতে বায়াত দানের পূর্বে ইমাম আবু হানিফা থেকে শিক্ষা গ্রহণ করেছিলেন।

তার জন্মের সাল অজ্ঞাত কিন্তু বলা হয়ে থাকে যে তিনি ১৭৬, ১৭৭ বা ১৮৬ হিজরীতে যা সম্ভবত ৭১১ খ্রিস্টাব্দে জন্মগ্রহণ করেন। তিনি সম্ভবত ২৭ সফর জন্মান। ইরাকের বসরায় তার মাজার রয়েছে।

তথ্যসূত্র
---------

1. ↑  a book by Mawlana Zakaria, reprint Delhi, 1976, p 149
2. ↑  Taj ul Auliya i Chisht, by Dr Ghulam Muhammad Chishti-Fareedi, pub Lahore, 1952, pp 208-209

আরো তথ্য দেখুন
--------------

* Yadav, Rama Sankar; B.N. Mandal (২০০৭)। *Global encyclopaedia of education* (1st সংস্করণ)। New Delhi, India: Global Vision Pub. House। পৃষ্ঠা 14। আইএসবিএন 8182202272।
* Rafiabadi, Hamid Nassem (২০০৫)। *Saints and Saviours of Islam* (1st সংস্করণ)। New Delhi: Sarup & Sons। পৃষ্ঠা 70। আইএসবিএন 8176255556।
**আবু মুহাম্মদ আবদুল ওয়াহিদ ইবনে আবু হাফস**, বা আব্দুল ওয়াহিদ (আরবি: أبو محمد عبد الواحد, মৃ. ১২২২) ছিলেন ১২০৭ থেকে ১২২২ সাল পর্যন্ত ইফ্রিকিয়ার হাফসীয়দের প্রথম শাসক।

**আবদুল ওয়াহিদ** ছিলেন সানহাজি গোত্রের খিন্তাত থেকে শেখ আবু হাফস উমরের নাতি। তা সত্ত্বেও তিনি তার বার্বার বংশোদ্ভত হওয়ার বিষয়টি অস্বীকার করেছিলেন। কারণ এটি যথেষ্ট মহৎ নয় বিবেচনা করেছিলেন। এবং খলিফা উমর ফারুকের বংশধর হওয়ার দাবি করে ইয়েমেনীয় ছদ্মবেশ ধারণ করেছিলেন।

আবদ আল-ওয়াহিদ ১২০৫ সালে ইফ্রিকিয়া অভিযানে মুওয়াহহিদিন খলিফা মুহাম্মদ নাসিরের সাথে ছিলেন। ১২০৬ সালের ফেব্রুয়ারিতে, খলিফা তিউনিসিয়ায় প্রবেশ করেন। যেটি ইতোমধ্যেই শত্রুদের দ্বারা পরিত্যক্ত ছিল। মরক্কো যাওয়ার আগে খলিফা তার বিশ্বস্ত লেফটেন্যান্টদের একজন আব্দুল ওয়াহিদকে প্রদেশের প্রশাসনের ভার দেন। এটি আব্দুল ওয়াহিদের কর্তৃত্বকে এমন পরিমাণে শক্তিশালী করেছিল যে তার উত্তরসূরিরা নিজেদেরকে গভর্নর মনে করা বন্ধ করে দিয়েছিল এবং ১২২৯ সালে নিজেদেরকে মুওয়াহহিদিন শাসন থেকে মুক্ত করেছিল। নতুন রাজ্য শীঘ্রই বেজাইয়া এবং আশেপাশের বেশ কয়েকটি অঞ্চলে তার ক্ষমতা প্রসারিত করে।

আবদুল ওয়াহিদের স্থলাভিষিক্ত হন তার জ্যেষ্ঠ পুত্র আবদুল্লাহ ইবনে আব্দুল ওয়াহিদ, কিন্তু তার ভাই প্রথম আবু যাকারিয়া ইয়াহিয়া তাকে উৎখাত করে তারপরই স্বাধীনতা ঘোষণা করেছিলেন, যিনি নিজের সিংহাসনকে শক্তিশালী করেছিলেন এবং তার ভাইকে শেখ উপাধি গ্রহণ করে ধর্মীয় জীবনে নিজেকে নিয়োজিত করতে সম্মত হতে বাধ্য করেছিলেন।

সাহিত্য
-------

* ইভার, জি .. "হাফসিদস।" ইসলামের এনসাইক্লোপিডিয়া, প্রাথমিক শিক্ষা (1913-1936)। M. Th. Houtsma, TW Arnold, R. Basset, R. Hartmann. ব্রিল অনলাইন, 2016। রেফারেন্স। 20 ডি ফেব্রেরো ডি 2017
কেঁচো
**কেঁচো** এনিলিডা বা অঙ্গুরীমাল পর্বের অতি পরিচিত মাটিতে গর্ত খুঁড়ে বাস করা প্রাণী। এনিলিডা পর্বের অলিগোকীট উপশ্রেণীর মধ্যে যারা দীর্ঘদেহী তাদেরকে কেঁচো বলা যায়। কেঁচোকে "*কৃষকের বন্ধু"* বলা হয়।

বর্ণনা
------

এদের দেহ লম্বা, নলাকার,সরু এবং দ্বিপাশীয় প্রতিসম। দেহের সম্মুখভাগ একটু চাপা কিন্তু পশ্চাদ্ভাগ কিছুটা ভোতা। দেহের পৃষ্ঠদেশে পৃষ্ঠীয় রক্তনালিকার গাঢ় মধ্যস্থ রেখা দৃশ্যমান যা দেহের দৈর্ঘ্য বরাবর ঠিক চামড়ার নিচ দিয়েই গমন করে । অন্যদিকে দেহের সম্মুখ অঙ্কীয় তলে জনন ছিদ্র এবং প্যাপিলা বিদ্যমান। কেঁচোর আকার প্রজাতিভেদে ভিন্ন ভিন্ন হয়। একটি পূর্ণবয়স্ক কেঁচোর দৈর্ঘ্য ১৫৫ mm এবং প্রস্থ ৩–৫ mm হয়। এদের দেহে প্রায় ১০০-১২০টি খণ্ডে বিভক্ত ।এদের দেহে প্রকৃত খণ্ডায়ন বিদ্যমান ।

দৈহিক বর্ণ
----------

এদের দেহ সাধারণত পিচ্ছিল ধরনের । দেহে পরফাইরিন নামক বিশেষ ধরনের রঞ্জক পদার্থের উপস্থিতির কারণে এদের বর্ণ গাঢ় বাদামী। এই রঞ্জক পদার্থ এদের দেহকে প্রখর রোদের হাত থেকে রক্ষা করে।

স্বভাব ও বাসস্থান
-----------------

এরা মাটিতে গর্ত খুঁড়ে বাস করে। এদের ক্ষয়িষ্ণু মাটিতে গর্তে পাওয়া যায় যেখানে প্রচুর জৈব পদার্থ বিদ্যমান। বালুকাময় বা এসিডিক পরিবেশে এদের পাওয়া যায় না । এরা ভূপৃষ্ঠ হতে ৩০-৪৫ সে.মি. গভীর গর্ত তৈরি করে বাস করে। বর্ষাকালই এদের সবচেয়ে অনুকূল সময়। এরা নিশাচর প্রাণী এবং শীতল রক্তবিশিষ্ট। এরা গাছের বা ফসলের শেকড় খেয়ে গাছকে মেরে ফেলে বা ফসলের উৎপাদন নষ্ট করে ফেলে।

তথ্যসূত্র
---------

1. ↑  ।  অজানা প্যারামিটার `|1=` উপেক্ষা করা হয়েছে (সাহায্য); `|শিরোনাম=` অনুপস্থিত বা খালি (সাহায্য)

টেমপ্লেট:বই উদ্ধৃতি : Invertebrate zoology by PS Verma &EL jordan
**আব্দুল নাসির আল আবাইদালি** (আরবি: عبد الناصر العبيدلي, ইংরেজি: Abdulnasser Al-Obaidly; ২ অক্টোবর ১৯৭২; **আব্দুল নাসির** নামে সুপরিচিত) হলেন একজন কাতারি সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল সাদ এবং আল আরাবির হয়ে মধ্যমাঠের খেলোয়াড় হিসেবে খেলেছেন।

১৯৯২–৯৩ মৌসুমে, কাতারি ক্লাব আল সাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি দশ মৌসুম অতিবাহিত করেছিলেন। অতঃপর ২০০২–০৩ মৌসুমে তিনি আল আরাবিতে যোগদান করেছিলেন, আল আরাবির হয়ে তিনি মাত্র একটি গোল করেছিলেন। সর্বশেষ ২০০৩–০৪ মৌসুমে, তিনি আল আরাবি হতে পুনরায় আল সাদে যোগদান করেছিলেন; আল সাদের হয়ে মাত্র দুই মৌসুম খেলার পর তিনি অবসর গ্রহণ করেছিলেন।

নাসির ১৯৯২ সালে কাতারের হয়ে আন্তর্জাতিক পর্যায়ে অভিষেক করেছিলেন; কাতারের জার্সি গায়ে তিনি সর্বমোট ৪৯ ম্যাচে ৫টি গোল করেছিলেন। ২০০২ সালে, নাসির কাতার অনূর্ধ্ব-২৩ দলের হয়ে কাতারের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

আব্দুল নাসির আল আবাইদালি ১৯৭২ সালের ২রা অক্টোবর তারিখে কাতারে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

নাসির কাতার অনূর্ধ্ব-২৩ দলের হয়ে খেলার মাধ্যমে কাতারের প্রতিনিধিত্ব করেছেন। কাতারের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।

১৯৯২ সালের ১১ই অক্টোবর তারিখে, ২০ বছর ও ৯ দিন বয়সে, ডান পায়ে ফুটবল খেলায় পারদর্শী নাসির হাঙ্গেরির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি হাঙ্গেরি ৪–১ গোলের ব্যবধানে জয়লাভ করেছিল। কাতারের হয়ে অভিষেকের বছরে নাসির সর্বমোট ৪ ম্যাচে অংশগ্রহণ করেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| কাতার | ১৯৯২ | ৪ | ০ |
| ১৯৯৩ | ১ | ০ |
| ১৯৯৬ | ৬ | ২ |
| ১৯৯৭ | ৬ | ০ |
| ১৯৯৮ | ১১ | ১ |
| ২০০০ | ৯ | ১ |
| ২০০১ | ১২ | ১ |
| সর্বমোট | ৪৯ | ৫ |

তথ্যসূত্র
---------

1. ↑  "Egypt Olympic Team - Katar Olympia, Jul 24, 1992 - Olympic Games - Match sheet"। *Transfermarkt*। ২৪ জুলাই ১৯৯২। সংগ্রহের তারিখ ২৫ মার্চ ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Strack-Zimmermann, Benjamin (১১ অক্টোবর ১৯৯২)। "Qatar vs. Hungary"। *National Football Teams*। সংগ্রহের তারিখ ২৫ মার্চ ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* আব্দুল নাসির আল আবাইদালি – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে আব্দুল নাসির আল আবাইদালি (ইংরেজি) উইকিউপাত্তে এটি সম্পাদনা করুন
* সকারবেসে আব্দুল নাসির আল আবাইদালি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আব্দুল নাসির আল আবাইদালি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আব্দুল নাসির আল আবাইদালি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আব্দুল নাসির আল আবাইদালি (ইংরেজি) উইকিউপাত্তে এটি সম্পাদনা করুন
আমিনা হায়দারি
**আমিনা হায়দারি** (১৮৭৮-১৯৩৯) একজন ভারতীয় সমাজকর্মী ছিলেন।তিনি কায়সার-ই-হিন্দ পদক লাভ করেছিলেন।

প্রথম জীবন
----------

আমিনা হায়দারী ১৮৭৮ সালে জন্মগ্রহণ করেন। হায়দ্রাবাদ রাজ্যের সাবেক প্রধানমন্ত্রী আকবর হায়দারী হলেন তার স্বামী।

সমাজসেবা
--------

আমিনা হায়দারী একজন বিশিষ্ট সমাজসেবক। নারী ও দরিদ্রদের জন্য তিনি বিবিধ কাজ করেছেন। ১৯০৮ সালের মুসির মহাবন্যার সময় বন্যার্তদের জন্য তিনি অনেক কাজ করেন। এই কাজের স্বীকৃতি স্বরূপ তাকে ১৯০৮ সালে কায়সার-ই-হিন্দ পদক প্রদান করা হয়। তিনিই প্রথম নারী, যিনি এই পদক লাভ করেন।

### লেডি হায়দারী ক্লাব প্রতিষ্ঠা

১৯২৯ সালে আমিনা হায়দারী মহিলাদের জন্য লেডি হায়দারী ক্লাব প্রতিষ্ঠা করেন। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। এছাড়া তিনি মাহবুবিয়া বালিকা বিদ্যালয় প্রতিষ্ঠা করেন, যা ঐ প্রদেশের প্রথম বালিকা বিদ্যালয়।

পরিবার
------

আমিনা হায়দারীর স্বামী হায়দ্রাবাদ রাজ্যের সাবেক প্রধানমন্ত্রী আকবর হায়দারী। আমিনার চাচা ছিলেন বিখ্যাত আইনজীবী এবং উল্লেখযোগ্য কংগ্রেসম্যান বদরুদ্দিন তায়াবজি।

মৃত্যু
------

১৯৩৯ সালে আমিনা হায়দারী মৃত্যুবরণ করেন।

তথ্যসূত্র
---------

1. 1 2 3  Roberts, C. সম্পাদক (১৯৩৯)। *What India Thinks: Being a Symposium of Thought Contributed by 50 Eminent Men and Women Having India's Interest at Heart*। Asian Educational Services। আইএসবিএন 9788120618800। সংগ্রহের তারিখ ৬ মে ২০১৭।
2. ↑  Naidu, Sarojini (২৫ নভেম্বর ১৯১৯)। "Indian Women Franchise"। *The Singapore Free Press and Mercantile Advertiser*। পৃষ্ঠা 4। সংগ্রহের তারিখ ৬ মে ২০১৭।
3. ↑  "Lady Hydari Club"। *Massachusetts Institute of Technology*। dome.mit.edu। ৬ মে ২০১৭ তারিখে মূল থেকে আর্কাইভ করা। সংগ্রহের তারিখ ৬ মে ২০১৭।
4. ↑  Gupta, Priya (২৩ ফেব্রুয়ারি ২০১৩)। "I've always struggled with my relationship with my father: Aditi"। *The Times of India*। সংগ্রহের তারিখ ৬ মে ২০১৭।
5. ↑  Shamsie, Muneeza (সেপ্টেম্বর ১৯৯৫)। "Begum Tyabji: the end of an era"। *Dawn*। সংগ্রহের তারিখ ৬ মে ২০১৭।
**ড. আবদুল মতিন পাটোয়ারি** (জন্ম ১ জানুয়ারি ১৯৩৫) একজন বাংলাদেশী শিক্ষাবিদ। তিনি বাংলাদেশ প্রকৌশল ও প্রযুক্তি বিশ্ববিদ্যালয়ের চতুর্থ ভাইস চ্যান্সেলর হিসেবে দায়িত্ব পালন করেন।

শিক্ষা
------

পাটোয়ারী ১৯৫০ সালে চাঁদপুরের মতলবগঞ্জ জে.বি পাইলট উচ্চ বিদ্যালয় থেকে মাধ্যমিকে প্রথম স্থান এবং উচ্চ মাধ্যমিক পরীক্ষায় ১৯৫২ সালে রাজশাহী কলেজ থেকে দ্বিতীয় স্থান পেয়ে পাস করেন। তিনি ১৯৫৬ সালে আহসানুল্লাহ প্রকৌশল কলেজ (বর্তমানে বুয়েট) থেকে ইলেক্ট্রিক্যাল ইঞ্জিনিয়ারিংয়ে স্নাতক ডিগ্রি অর্জন করেন এবং ১৯৬১ সালে টেক্সাস এএন্ড এম ইউনিভার্সিটি থেকে ইলেকট্রিক্যাল ইঞ্জিনিয়ারিংয়ে এমএস অর্জন করেন। ১৯৬৩ সালে ক্যালিফোর্নিয়া বিশ্ববিদ্যালয় থেকে গণিতে এমএ ও বার্কলে, মার্কিন যুক্তরাষ্ট্র থেকে পিএইচডি ডিগ্রি অর্জন করেন। ১৯৬৭ সালে যুক্তরাজ্যের শেফিল্ড ইউনিভার্সিটি থেকে বৈদ্যুতিক প্রকৌশল বিশ্ববিদ্যালয়ে পড়েন।

কর্মজীবন
--------

তিনি ১৯৫৬ সালের ডিসেম্বর মাসে আহসানুল্লাহ প্রকৌশল কলেজের লেকচারার পদে যোগদান করেন। ১৯৮৩ সালের এপ্রিল থেকে এপ্রিল ১৯৮৭ পর্যন্ত তিনি বাংলাদেশ প্রকৌশল ও প্রযুক্তি বিশ্ববিদ্যালয় (বুয়েট) এর উপাচার্য হিসেবে দায়িত্ব পালন করেন। তিনি ১৯৯১ সালের বুয়েট থেকে অবসর গ্রহণ করেন।  পাটোয়ারী যোগদান করেন ইসলামী কেন্দ্রীয় ও কারিগরি প্রশিক্ষণ ও গবেষণা (আইসিটিভিআরআর) বর্তমানে ইসলামিক ইউনিভার্সিটি অব টেকনোলজিতে (আইটিটি) আপগ্রেড হয়েছে যা ইসলামিক সহযোগিতা সংস্থার (ওআইসি) সংগঠন। তিনি এটির মহাপরিচালক (ডিজি) হিসাবে ১ মে ১৯৮৭ সাল ১৯৮৮ সাল পর্যন্ত দায়িত্ব পালন শেষে এ ইনস্টিটিউট থেকে অবসর গ্রহণ করেন।

পাটোয়ারী ০৭ সেপ্টেম্বর, ২০০৪ সাল থেকে ২০১২ অবধি ইউনিভার্সিটি অব এশিয়া প্যাসিফিক এর উপাচার্য হিসাবে দায়িত্ব পালন করেছেন।

তথ্যসূত্র
---------

1. 1 2 3  "Abdul Matin Patwari"। buet.ac.bd। আগস্ট ১৮, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ৪, ২০১৬।
2. ↑  "UAP Profile"। সংগ্রহের তারিখ জুলাই ৪, ২০১৬।
**আমিয়াখুম** বাংলাদেশের একটি জলপ্রপাত। মারমা ভাষায় খুম মানে হল জলপ্রপাত। পাহাড়ী সাঙ্গু নদী তার বয়ে চলার পথে অজস্রে স্থানে ছোট ছোট জলপ্রাপাতের সৃষ্টি করেছে তার মধ্যে উল্লেখযোগ্য হচ্ছে আমিয়াখুম। খুম মানে হচ্ছে যেখানে পানি কখনো একেবারে শুকায় না। ঝর্নার পানি শুকাবে কিন্তু খুমের না।

প্রাকৃতিক সৌন্দর্য
------------------

আমিয়াখুম বান্দরবানের অসাধারণ একটি জলপ্রপাত বা ঝর্ণা। পাথর আর সবুজে ঘেরা পাহাড়ের মধ্য দিয়ে প্রবল বেগে নেমে আসছে জলধারা। দুধসাদা রঙের ফেনা ছড়িয়ে তা বয়ে চলেছে পাথরের গা বেয়ে। নিমেষেই ভিজিয়ে দিচ্ছে পাশের পাথুরে চাতাল। সঙ্গে অবিরাম চলছে জলধারার পতন আর প্রবাহের শব্দতরঙ্গ।

অবস্থান
-------

বাংলাদেশ-মিয়ানমার সীমান্তের পাশে আমিয়াখুম জলপ্রপাতকে দেখা হচ্ছে বাংলার ভূস্বর্গ হিসেবে। কারো কারো মতে এটা বাংলাদেশের সবচেয়ে সুন্দর জলপ্রপাত। এর অবস্থান বান্দরবানের থানচি উপজেলার দুর্গম নাক্ষিয়ং নামক স্থানে।

ভ্রমণ
-----

আমিয়াখুম বাংলাদেশের সবচেয়ে দুর্গম জায়গাগুলোর মধ্যে অন্যতম। বান্দরবান থেকে ৭৬ কিমি দূরে থানচি হয়ে আমিয়াখুম যেতে হয়। থানচি থেকে ২টি উপায়ে আমিয়াখুম যাওয়া যায়।

**এক:***থানচি> রেমাক্রি> পদ্মঝিরি> থুইসাপাড়া> দেবতাপাহাড়> আমিয়াখুম*

***দুই:**থানচি> রেমাক্রি> নাফাখুম> থুইসাপাড়া> দেবতাপাহাড়> আমিয়াখুম*

প্রথম পদ্ধতিতে পদ্মঝিরিতে প্রায় ৬/৭ ঘণ্টা ট্রেক করতে হয়। কখনো রাতেও ট্রেক করতে হতে পারে।

২য় উপায়ে রেমক্রি থেকে নৌকায় এবং প্রায় ২ ঘণ্টায় ট্রেকিং করে থুইসাপাড়া যাওয়া যায়।

তথ্যসূত্র
---------

1. ↑  বর্মণ, সুমন (জুলাই ১৫, ২০১৬)। "আমিয়াখুম জলপ্রপাত"। *kalerkantho.com*। সংগ্রহের তারিখ ২০১৯-১২-০৮।
**জীমূতবাহন** প্রাচীন বঙ্গদেশের একজন সুবিখ্যাত ধর্মশাস্ত্র রচয়িতা ছিলেন।

সময়কাল
-------

জীমূতবাহনের সময়কাল নিয়ে ঐতিহাসিকদের মধ্যে মতভেদ রয়েছে। তিনি তার রচনায় রাজা ভোজ ও গোবিন্দরাজের উল্লেখ করেছেন, সেই হিসেবে তার সময়কাল একাদশ শতাব্দীর পূর্বে হওয়া অসম্ভব। অন্যদিকে বাচস্পতি মিশ্র, শূলপাণি ও রঘুনন্দন নামক চতুর্দশ শতকের তিন পণ্ডিত জীমূতবাহন রচিত গ্রন্থসমূহ আলোচনা করেছিলেন, সেই হিসেবে জীমূতবাহনের কাল চতুর্দশ শতকের পরে হওয়াও সম্ভব নয়। ঐতিহাসিক নীহাররঞ্জন রায়ের মতে তিনি দ্বাদশ বা ত্রয়োদশ শতকে জীবিত ছিলেন।:৬১৫

রচনা
----

জীমূতবাহন কালবিবেক, ব্যবহারমাতৃকা ও দায়ভাগ নামক তিনটি গ্রন্থ রচনা করেন। কালবিবেক গ্রন্থে জীমূতবাহন সনাতন ধর্মের বিভিন্ন ধর্মীয় আচার অনুষ্ঠান পালনের শুভ ও অশুভ কাল ছাড়া সৌরমাস ও চান্দ্রমাস সবন্ধে আলোচনা করেছেন। ব্যবহারমাতৃকা গ্রন্থে তিনি ব্রাহ্মণ্য ধর্মের আদর্শ অনুযায়ী বিচারপদ্ধতির আলোচনা করেছেন। এই গ্রন্থ ব্যবহারমুখ, ভাষাপাদ, উত্তরপাদ, ক্রিয়াপদ ও নির্ণয়পাদ এই পাঁচটি বিভাগে বিভক্ত। এই পাঁচটি বিভাগে তিনি ব্যবহারের সংজ্ঞা, বিচারকের গুণ ও কর্তব্য, ধর্মাধিকরণ নামক সভ্যদের কর্তব্য, বিচারপ্রার্থীর আবেদন বা পূর্বপক্ষ, প্রতিভূ বা জামীন, প্রত্যার্থীদের চার প্রকার উত্তর, প্রমাণ, মানব ও দৈব সাক্ষ্য, বিচার ও বিচারফল সম্বন্ধে আলোচনা করা হয়েছে। জীমূতবাহন তার দায়ভাগ গ্রন্থে হিন্দুসমাজে উত্তরাধিকার, সম্পত্তি-বিভাগ ও স্ত্রীধন সম্পর্কে আলোচনা করেছেন।:৬১৫,৬১৬

তথ্যসূত্র
---------

1. 1 2  নীহাররঞ্জন রায়, বাঙ্গালীর ইতিহাস – আদি পর্ব, ষষ্ঠ সংস্করণ, মাঘ ১৪১৪, দে’জ পাবলিশিং, কলকাতা-৭০০০৭৩ আইএসবিএন ৮১-৭০৭৯-২৭০-৩

আরো পড়ুন
---------

* Rocher, Ludo. Jīmūtavāhana's Dāyabhāga, Oxford Univ Press, 2002, আইএসবিএন ০-১৯-৫১৩৮১৭-১

| * দে
* স
প্রাচীন বাংলা |
| --- |
| বৌদ্ধ পন্ডিত | 
* লুই পা
* সরহ পা
* রত্নাকরশান্তি
* ‎চন্দ্রগোমী
* ‎জ্ঞানশ্রীমিত্র
* ‎অভয়াকরগুপ্ত

 |
| হিন্দু পন্ডিত | 
* ভবদেব ভট্ট
* জীমূতবাহন
* হলায়ুধ
* অনিরুদ্ধ
* ‎পুরুষোত্তমদেব
* ‎সর্বানন্দ

 |
| কবি | 
* জয়দেব
* সন্ধ্যাকর নন্দী
* গৌড় অভিনন্দ

 |
| গ্রন্থ | 
* চর্যাপদ
* গীতগোবিন্দম্
* রামচরিত
* কবীন্দ্রবচনসমুচ্চয়
* সদুক্তিকর্ণামৃত

 |
**আব্দুল মুয়ীদ চৌধুরী** বাংলাদেশি অবসরপ্রাপ্ত একজন সরকারি কর্মকর্তা যিনি ২০০১ সালে সাবেক প্রধান বিচারপতি এবং তত্ত্বাবধায়ক সরকার সাবেক প্রধান উপদেষ্টা লতিফুর রহমান নেতৃত্বাধীন তত্ত্বাবধায়ক সরকারের উপদেষ্টা হিসেবে দায়িত্ব পালন করেন।

প্রারম্ভিক জীবন
---------------

আব্দুল মুয়ীদ ১৯৬৪ সালে ঢাকা বিশ্ববিদ্যালয়ের ইতিহাস বিভাগ থেকে স্নাতক সম্পন্ন এবং ১৯৬৫ সালে একই বিশ্ববিদ্যালয় থেকে আধুনিক ইতিহাস বিষয়ে স্নাতকোত্তর ডিগ্রি অর্জন করেন। ১৯৮০ থেকে ১৯৮১ সাল পর্যন্ত নয় মাস তিনি যুক্তরাষ্ট্রের টেনেসি বিশ্ববিদ্যালয় থেকে ফুলব্রাইট বৃত্তির অধীনে লোকশাসন বিষয়ে শিক্ষালাভ করেন।

কর্মজীবন
--------

আব্দুল মুয়ীদ ১৯৬৭ সালে পাকিস্তান সিভিল সার্ভিসে (বর্তমান বাংলাদেশ সিভিল সার্ভিস) যোগদান করেন। তিনি ১৯৭৫ থেকে ১৯৭৮ সাল পর্যন্ত বৃহত্তর ফরিদপুর জেলা ও ১৯৭৮ থেকে ১৯৮০ সাল পর্যন্ত বৃহত্তর ঢাকা জেলার ডেপুটি কমিশনার এবং ১৯৮৪ থেকে ১৯৮৬ সাল পর্যন্ত চট্টগ্রাম বিভাগের কমিশনার ছিলেন। ১৯৮৯ সালে তিনি *মুয়ীদ কমিটি*র চেয়ারম্যান ছিলেন। ১৯৯৪ থেকে ২০০০ সাল পর্যন্ত তিনি বিভিন্ন মন্ত্রণালয় ও বিভাগের সচিব হিসেবে দায়িত্ব পালন করে অবসর গ্রহণ করেন। ৩৩ বছরের কর্মজীবনে তিনি বিমান বাংলাদেশ এয়ারলাইন্স, জাতীয় রাজস্ব বোর্ড, অভ্যন্তরীণ সম্পদ বিভাগসহ বিভিন্ন বিভাগ ও দপ্তরের প্রধান হিসেবে দায়িত্ব পালন করেন।

২০০০ থেকে ২০০৬ সাল পর্যন্ত তিনি বেসরকারি সংস্থা ব্র্যাকের প্রধান পরিচালন কর্মকর্তা ছিলেন। ২০০১ সালের ১৬ জুলাই তিনি লতিফুর রহমান নেতৃত্বাধীন তত্ত্বাবধায়ক সরকারের উপদেষ্টা হিসেবে দায়িত্ব গ্রহণ করেন এবং ১০ অক্টোবর পর্যন্ত মন্ত্রীর পদমর্যাদায় বাংলাদেশের খাদ্যমন্ত্রীসহ বিভিন্ন মন্ত্রণালয়ের দায়িত্বে ছিলেন।

তথ্যসূত্র
---------

1. 1 2  "Abdul Muyeed Chowdhury, Successful Societies"। *successfulsocieties.princeton.edu*। সংগ্রহের তারিখ ২৬ জানুয়ারি ২০২০।
2. 1 2  "Abdul-Muyeed Chowdhury"। *Mobil*। ২১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০২০।
3. ↑  "পূর্ববর্তী মন্ত্রী"। *খাদ্য মন্ত্রণালয়*। সংগ্রহের তারিখ ২৬ জানুয়ারি ২০২০।
**লিনর আবার্গিল** (হিব্রু ভাষায়: לינור אברג'יל‎, কখনও কখনও বানান, লিনর আবের্গিল; জন্ম ১ ফেব্রুয়ারি ১৯৮০) একজন ইসরায়েলি আইনজীবী, অভিনেত্রী, মডেল এবং সুন্দরী রানী, যিনি ১৯৯৮ সালে মিস ওয়ার্ল্ড খেতাব অর্জন করেছিলেন, ধর্ষণের পরপরই। তারপর থেকে, তিনি যৌন সহিংসতার বিরুদ্ধে লড়াইয়ে বিশ্বব্যাপী আইনজীবী হয়ে উঠেছেন।  তিনি তার পূর্বসূরি মিস ওয়ার্ল্ড ১৯৯৭, ডায়না হেইডেন কর্তৃক মুকুট পরেছিলেন।

জীবনী
-----

আবার্গিল জন্মগ্রহণ করেন ইস্রায়েলের নেতানিয়াতে, তিনি এলিজা ও জ্যাকি আবার্গিলের জ্যেষ্ঠ সন্তান।  তার পরিবার মরক্কো-ইহুদি বংশোদ্ভূত।

১৯৯৬ সালে, ১৬ বছর বয়সে, তার লুক মডেলিং এজেন্সির সাথে চুক্তি হয় এবং ১৯৮৭ সালে "ডিসকভারি অফ দ্য ইয়ার" মডেলিং প্রতিযোগিতায় শিরোপা জিতে এগিয়ে যান। ১৯৯৮ সালে, ১৮ বছর বয়সে, তিনি মিস ইসরায়েল নামে অভিহিত হন এবং সেশেলসে মিস ওয়ার্ল্ড প্রতিযোগিতায় অংশ নেন।

প্রতিযোগিতার মাত্র সাত সপ্তাহ আগে, তৎকালীন ১৮ বছর বয়সী আবার্গিলকে মিলানের একজন ভ্রমণ এজেন্ট উরি শ্লোমো নুর ছুড়ি ধরে ধর্ষণ করে এবং তাকে ছুরিকাঘাত করে।  ইতালীয় মডেলিং এজেন্সি আবার্গিলের সাথে নূরকে পাঠিয়েছিল যাতে সে তাকে ইসরায়েলে ফেরার ফ্লাইট পরিবর্তনের সহায়তা করতে পারে। নুর আবার্গিলকে বলেছিলেন যে, রোম থেকে বিমানে উঠা সহজ হবে এবং তাকে সেখানে তার গাড়িতে করে নিয়ে যাওয়ার প্রস্তাব দিয়েছিল। পথে, তিনি একটি বিচ্ছিন্ন ময়লাযুক্ত রাস্তায় নিয়ে যায়, যেখানে তিনি আবার্গিলকে ছুরি দেখিয়ে হুমকি দিয়েছিল, তাকে পিছনের আসনে বেঁধে রেখেছিল এবং তাকে ধর্ষণ করেছিল। এর পরে, সে একটি দড়ি দিয়ে তাকে বাঁধে ও ছুরিকাঘাত করে এবং শ্বাসরোধ করার চেষ্টা করে। নিশ্চিত যে তিনি তাকে হত্যা করতে চেয়েছিলেন, আবার্গিল নুরকে আশ্বস্ত করে পালিয়ে যেতে পেরেছিলেন এই বলে যে, তিনি জানতেন যে এটি ''আসল তিনি (নুর) নন'' এবং তিনি কাউকে বলবেন না। যাইহোক, যত তাড়াতাড়ি সম্ভব তিনি রোম রেল স্টেশনে আসেন, তিনি তার মাকে ফোন করে বললেন যে কি ঘটেছে এবং তারপর তার সাথে একজন মহিলার সাথে দেখা হয়, যিনি তার একটি মেডিকেল পরীক্ষা করার ব্যবস্থা করে এবং ইতালীয় পুলিশকে ধর্ষণের অভিযোগ জানান। ইতালীয় কর্তৃপক্ষ অবশ্য তাৎক্ষণিকভাবে নুরকে ছেড়ে দেয় এবং তারপর মামলা নিতে অস্বীকৃতি জানায়।

আবার্গিল মিস ওয়ার্ল্ড শিরোপা জিততে গিয়েছিলেন, খ্যাতি ও সুনাম অর্জন করে তিনি দেশে ফিরে আসেন এবং ইসরায়েলের জনসাধারণের মনোযোগের কেন্দ্রবিন্দুতে পরিণত হন। কিন্তু ঐ মানসিক আঘাত মোকাবেলা করে মিস ওয়ার্ল্ড হিসাবে দায়িত্ব পালন করতে তার অনেক অসুবিধা হয়েছিল।

তথ্যসূত্র
---------

1. ↑  "Linor cruises to Miss World title"। *BBC News*। নভেম্বর ২৭, ১৯৯৮। সংগ্রহের তারিখ জুলাই ১২, ২০১০।
2. ↑  "Take Back the Night features former Miss World Linor Abargil"। সেপ্টেম্বর ২৩, ২০১০ তারিখে মূল থেকে আর্কাইভ করা। সংগ্রহের তারিখ জুলাই ১২, ২০১০।
3. ↑  "Linor's Story"। *Brave Miss World*। ৪ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৭ মে ২০১৪।
4. ↑  Kasriel, Alex (মে ২১, ২০০৯)। "How Miss World made rapist pay"। Jewish Chronicle Online। সংগ্রহের তারিখ জুলাই ১২, ২০১০।
5. ↑  "מיס עולם לינור אברג'יל: "האנס לא יישאר כאן. יעשו לו את המוות""। *xnet* (হিব্রু ভাষায়)। সংগ্রহের তারিখ ২০২০-০২-২৪।

বহিঃসংযোগ
---------

* ইন্টারনেট মুভি ডেটাবেজে লিনর আবার্গিল উইকিউপাত্তে এটি সম্পাদনা করুন (ইংরেজি)

| পুরস্কার ও স্বীকৃতি |
| --- |
| পূর্বসূরীভারত ডায়না হেইডেন | **মিস ওয়ার্ল্ড**১৯৯৮ | উত্তরসূরীভারত যুক্ত মুখি |
|
| পূর্বসূরীতুরস্ক কাগলা সিকেল | **মিস ওয়ার্ল্ড ইউরোপ**১৯৯৮ | উত্তরসূরীইসরায়েল জেনি শেভোরনি |
|
ধোনি পরিবহনের প্রধান মাধ্যম।
**মালদ্বীপে পরিবহন** অন্তর্ভুক্ত, রাস্তা (মাগু), জল এবং বায়ু। দেশটিতে কোনো রেলপথ নেই।

সড়কপথ
------

রাজধানী মালে শহরের বেশিরভাগ রাস্তা কংক্রিটের মুচি দিয়ে পাকা এবং কিছু রাস্তা টারমাক দিয়ে পাকা। আদ্দু শহরের অনেক রাস্তাই টারমাক দিয়ে পাকা। আদ্দুর একটি ছোট হাইওয়েকে "লিংক রোড" বলা হয়। একটি কজওয়ে তিনটি দ্বীপকে সংযুক্ত করেছে।[*What are their names?*]

বন্দর এবং পোতাশ্রয়
-------------------

গান (আদ্দু অ্যাটল), মালে, স্থানীয় বন্দর কর্তৃপক্ষ ।

বণিক সামুদ্রিক
--------------

### মোট

১৬টি জাহাজ (১,০০০ জিটি বা তার বেশি) মোট ৬৬ ৮০৪ GT/ ৮৪,৬১৫ t ডিডব্লিউটি ।

### জাহাজের ধরন

২০০৫ সালের হিসাবে জাহাজ সংখ্যা ১২ কার্গো, ১ যাত্রী/কার্গো, ২ পেট্রোলিয়াম ট্যাঙ্কার এবং ১ রেফ্রিজারেটেড কার্গো ১,

### বিদেশী রেজিস্ট্রি

২০০৫ সাল পর্যন্ত পানামায় 2টি জাহাজ নিবন্ধিত হয়েছিল।

বায়ু
-----

দ্বীপপুঞ্জে ১৮টি বিমানবন্দর রয়েছে। দুটি পাকা রানওয়ে ছিল। একজন ১০,০০০ ফু (৩,০০০ মি) এর উপরে প্রসারিত । আরেকটি ছিল ৮,০০০ থেকে ৯,৯৯৯ ফু (২,৪৩৮ থেকে ৩,০৪৮ মি) মধ্যে । তিনটি বিমানবন্দরে ৩,০০০ থেকে ৪,৯৯৯ ফু (৯১৪ থেকে ১,৫২৪ মি) কাঁচা রানওয়ে ছিল । ১৮টি বিমানবন্দরের মধ্যে পাঁচটি আন্তর্জাতিক ফ্লাইটের সময়সূচী।

আরো দেখুন
---------

* মালদ্বীপের বিমানবন্দরের তালিকা
* ফ্লাইমে
* মালদ্বীপ
* মেগা মালদ্বীপ
* ট্রান্স মালদ্বীপ এয়ারওয়েজ

তথ্যসূত্র
---------

1. ↑  "Train in Maldives"। *Lonely Planet* (ইংরেজি ভাষায়)। সংগ্রহের তারিখ ২০২২-০১-১৩।
2. ↑  "Republic of Maldives"। *Background Notes*। United States Department of State Office of Media Services। সেপ্টেম্বর ১৯৭১।
**তাসমিমা হোসেন** একজন বাংলাদেশী সাংবাদিক এবং বাংলাদেশ জাতীয় সংসদের সাবেক সংসদ সদস্য। তিনি বর্তমানে দৈনিক ইত্তেফাক ও অনন্যা (ম্যাগাজিন) এর সম্পাদক হিসেবে দায়িত্ব পালন করছেন। বাংলাদেশের জাতীয় দৈনিকসমূহের মধ্যে তিনিই প্রথম নারী সম্পাদক হিসেবে দায়িত্ব গ্রহণ করেন।

প্রারম্ভিক ও কর্মজীবন
---------------------

তাসমিমা হোসেন ১৯৫১ সালে পুরানো ঢাকার গেন্ডারিয়ায় জন্মগ্রহণ করেন। ঢাকা বিশ্ববিদ্যালয় থেকে তিনি উচ্চতর শিক্ষা গ্রহণ করেন। ১৯৯৬ সালের বাংলাদেশের সাধারণ নির্বাচনে তিনি পিরোজপুর-২ আসন থেকে সংসদ সদস্য নির্বাচিত হন। ১৯৮৮ সাল থেকে ২০১৪ সাল পর্যন্ত তিনি ‘অনন্যা’ নামে একটি পাক্ষিক সাময়িকী সম্পাদনা ও প্রকাশ করেছেন। ২০১৪ সালে তিনি দৈনিক ইত্তেফাক পত্রিকার ভারপ্রাপ্ত সম্পাদক হিসেবে দায়িত্ব গ্রহণ করেন এবং ২০১৮ সালের জুলাইয়ে তিনি সম্পাদক হিসেবে দায়িত্ব গ্রহণ করেন।

ব্যক্তিগত জীবন
--------------

ব্যক্তিগত জীবনে তাসমিমা হোসেন ঢাকা বিশ্ববিদ্যালয়ে অধ্যয়নরত অবস্থায় আনোয়ার হোসেন মঞ্জুর সাথে বিবাহ বন্ধনে আবদ্ধ হন। যিনি শেখ হাসিনার তৃতীয় মন্ত্রীসভায় পানি সম্পদ মন্ত্রণালয়ের মন্ত্রী হিসেবে দায়িত্ব পালন করেন। এই দম্পত্তির চার সন্তান রয়েছে।

তথ্যসূত্র
---------

1. ↑  "জন্মদিনে ভালোবাসায় সিক্ত তাসমিমা হোসেন"।
2. 1 2 3  "ইত্তেফাকের প্রথম নারী সম্পাদক তাসমিমা হোসেন"।
3. ↑  "তাসমিমা হোসেন ইত্তেফাকের সম্পাদক"। *সমকাল* (ইংরেজি ভাষায়)। ২৫ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৯।
4. ↑  "দৈনিক ইত্তেফাকের সম্পাদক হলেন তাসমিমা হোসেন"। ৪ জুলাই ২০১৮। [*স্থায়ীভাবে অকার্যকর সংযোগ*]
5. ↑  "জাতীয় দৈনিকের ইতিহাসে প্রথম নারী সম্পাদক তাসমিমা হোসেন"। *নিউজ২৪ টিভি*। সংগ্রহের তারিখ ২৯ জানুয়ারি ২০১৯।
6. 1 2 3  "এ সপ্তাহের সাক্ষাৎকার: তাসমিমা হোসেন"। ১৪ সেপ্টেম্বর ২০১৬ – www.bbc.com-এর মাধ্যমে।
7. 1 2 3  "জাতীয় দৈনিকের প্রথম নারী সম্পাদক তাসমিমা হোসেন"।
8. 1 2  "ইত্তেফাকের সম্পাদক হলেন তাসমিমা হোসেন - রাজধানী - The Daily Ittefaq"। ১৯ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৮।